«Չպետք է մտածես, որ ադրբեջանցիների միջոցով կարող ես հասնել Հայաստանում ժողովրդավարության»,-«Ա1+»-ին ասաց ՀՅԴ անդամ Արմեն Ռուստամյանը, ապա հիշեցնելով, որ Հայաստանին վերաբերող ցանկացած քննադատության շատ մեծ հաճույքով միանում է Ադրբեջանը, ավելացրեց.«Նրանց նպատակը մեր երկրում ժողովրդավարության հաստատումը չի, այդ գործիքը միշտ հակառակ էֆեկտն է տալիս, վերջին պահին նա է քեզ թելադրում եւ դու հայտնվում ես օտար խաղերի մեջ: Դրա համար Հայաստանը պետք է ներկայացնել որպես մեկ ամբողջություն, ես այստեղ տեսել եմ հենց այդպես մտածող եւ աշխատող ընդդիմադիր գործիչներ, որոնք երբեք տուրք չեն տվել նման մեթոդների: Կարծում եմ, որ ժամանակի ընթացքում կգիտակցվի սա, եւ որոշ հարցեր կդառնան սրբության սրբոց եւ երբեք չեն վերածվի խաղարկման առարկայի»: